《悦心斋》
宋代·王称

禀化凝正气，虚灵淡无为。凿凿方寸间，荧荧启天机。

匪伊刍豢方，不假文绣资。一理苟不昧，为善咸足怡。

雍雍乐道园，荡荡崇德基。往哲有遗训，服膺谅无违。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。